Virallinen lehti nro L 244 , 03/09/1998 s. 0018 - 0019



EFTAN VALVONTAVIRANOMAISEN PÄÄTÖS N:o 159/98/KOL, tehty 25 päivänä kesäkuuta 1998, Norjan asemasta tarttuvan verta muodostavan kudoksen kuolion ja virusperäisen verenvuotoseptikemian osalta annetun EFTAn valvontaviranomaisen päätöksen N:o 71/94/KOL muuttamisesta EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna Euroopan talousalueesta tehdyn sopimuksen tarkistamisesta tehdyllä pöytäkirjalla, ja erityisesti sen 17 artiklan ja pöytäkirjassa N:o 1 olevan 4 kohdan d alakohdan, ottaa huomioon säädöksen, jota tarkoitetaan Euroopan talousalueesta tehdyn sopimuksen liitteessä I olevan I luvun 5 kohdassa eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille (neuvoston direktiivi 91/67/ETY), ja erityisesti sen 5 artiklan, ottaa huomioon valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen, sellaisena kuin se on tarkistettuna valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan ja pöytäkirjassa N:o 1 olevan 1 artiklan e kohdan, sekä katsoo, että Norja on tunnistettu EFTAn valvontaviranomaisen päätöksellä N:o 71/94/KOL (1) tarttuvan verta muodostavan kudoksen kuolion (IHN) ja virusperäisen verenvuotoseptikemian (VHS) osalta hyväksytyksi manner- ja rannikkoalueeksi kalastukselle ja päätöksellä EFTAn valvontaviranomaisen N:o 220/96/KOL (2) otettiin käyttöön hyväksytty puskurivyöhyke Venäjään päin, Norjan Sognen ja Fjordanen läänissä on vahvistettu VHS-tapaus 13 päivänä helmikuuta 1998, Norjan viranomaiset ovat ryhtyneet tarvittaviin toimenpiteisiin kyseisen taudin hävittämiseksi ja sen leviämisen estämiseksi, säädöksen, jota tarkoitetaan Euroopan talousalueesta tehdyn sopimuksen liitteessä I olevan I luvun 5 kohdassa eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille (neuvoston direktiivi 91/67/ETY) mukaisesti, Norjan asema on peruttava, suurta osaa Norjaa voidaan kuitenkin pitää yhä hyväksyttynä alueena, nämä toimet on tarpeen toteuttaa samanaikaisesti, ja tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1. Muutetaan päätös N:o 71/94/KOL seuraavasti: 1. Korvataan 1 kohta seuraavasti: "1. Norjan alueet, jotka on mainittu liitteessä, on tunnustettu tarttuvan verta muodostavan kudoksen kuolion ja virusperäisen verenvuotoseptikemian osalta hyväksytyksi manner- ja rannikkoalueeksi kalastukselle." 2. Lisätään liite seuraavasti: "LIITE IHN Norja lukuun ottamatta Grense Jakobselvin ja Pasvikjoen norjalaisia pyyntialueita sekä välissä olevia jokia ja niiden rannikkoalueita. VHS Norja lukuun ottamatta Grense Jakobselvin ja Pasvikjoen norjalaisia pyyntialueita sekä välissä olevia jokia ja niiden rannikkoalueita sekä Rødeggevannetin pyyntialuetta ja Rødeggevassdragetin aina suistoalueella ulottuvaa aluetta." 2. Tämä päätös tulee voimaan 1 päivänä heinäkuuta 1998. 3. Tämä päätös on osoitettu EFTA-valtioille. 4. Tämän päätöksen englanninkielinen toisinto on todistusvoimainen. Tehty Brysselissä 25 päivänä kesäkuuta 1998. EFTAn valvontaviranomaisen puolesta Hannes HAFSTEIN Kollegion jäsen (1) EYVL L 247, 22.9.1994, s. 45; EYVL:n ETA-täydennysosa 94/ETA/35/07. (2) EYVL L 78, 20.3.1997, s. 32; EYVL:n ETA-täydennysosa 97/ETA/12/05.